VEGA og Live Nation præsenterer  **Lacuna Coils mentale metalforstyrrelser kryber langs væggene i VEGA***Fredag den 28. oktober i Lille VEGA udfolder italienske Lacuna Coils mørke historier fra et italiensk sanatorium og deres nye album,* Delirium*.*

Italienske Lacuna Coil slår på deres ottende album dørene op til deres eget personlige helvedes-behandlingshjem. De er stærkt inspireret af et forladt fort af et sanatorium i de norditalienske bjerge, hvor korridorerne hjemsøges af torturerede sjæle. Et sted hvor hver eneste væg stadig kan fremvise arrene fra utallige ødelagte liv.

Efter en del udskiftninger af bandmedlemmer har Lacuna Coil på *Delirium* fundet tilbage til deres tunge rødder og tager lytteren på en besnærende rejse ind i et mørkt univers.   
Den amerikanske trommeslager Ryan Blake Folden er ny mand bag tønderne, og Diego Cavallotti sørger for guitarinput under koncerterne.   
  
**Hverdagens rædsler**   
Albummet er ifølge bandet centreret omkring de rædsler, man er nødt til at stå til ansigt til ansigt med hver dag, når man kaster sig ud i det ukendte for forhåbentlig at finde frelse en dag. Lyt til albummets [titelnummer](https://www.youtube.com/watch?v=PLn4ix1-dQI) eller førstesinglen ”[The House Of Shame](https://www.youtube.com/watch?v=1o1MoG-cz9Q)”.

*Delirium* er mixet af Marco Barusso, som tidligere har arbejdet på Lacuna Coils album som *Dark Adrenaline* og *Karmacode*. Han indspillede også flere forskellige guitarsoli til albummet, mens Nothing Mores Mark Vollelunge blev sluppet løs på ”Blood, Tear, Dust” og Alter Bridges Myles Kennedy skrev en solo specielt til sangen ”[Downfall](https://www.youtube.com/watch?v=efNla9EBH08)”.   
  
Bandet har eksisteret siden 1994 og har i løbet af deres 22 år lange karriere skiftet navn to gange. Tidligere afprøvede de Sleep of Right og Ethereal, inden de endte som Lacuna Coil. Deres kommercielle gennembrud kom med albummet *Comalies*, der bragte bandet på turné i USA, hvor de lige nu modtager store roser for *Delirium*-touren.

**Fakta om koncerten**:

Lacuna Coil (IT)

Fredag den 28. oktober kl. 21.00

Lille VEGA, Enghavevej 40, 1674 København V

Billetpris: 180 kr. + gebyr   
Billetsalget starter fredag d. 3. juni via vega.dk og Ticketmaster.